Irene Jai Narayan

Irene Jai Narayan (1932 - 2011), India me paida bhais, Fiji ke ek teacher aur politician hae. Uu famous bhais jab, 1966 ke election me uu bahut din ke Legislative Council ke member, Andrew Deoki ke harae diis. Uu National Federation Party (NFP) ke taraf se Suva City Constituency ke 1968 ke by-election, 1972 ke election, 1977 ke duuno election aur 1982 ke election bhi jiitis rahaa.  1976 se 1979 talak  uu National Federation Party ke  President rahii, 1977 se 1979 talak, Opposition Whip aur 1979 se 1985 talak, Deputy Opposition Leader. Uu S. M. Koya ke kattar virodi rahis aur 1977 me jab NFP split hoe gais tab uu Flower faction me rahii. 1985 me uu khaali kuchh vote se  NFP ke leader bane se bachis kuchhdin baad NFP se resign kar ke ek Independent member hoe gais. 1987 se pahile, uu Alliance Party ke member ban gais. 1987 ke election me uu Suva City Indian National Constituency se kharraa bhais lekin haar gais. 1987 ke coup ke baad uu, dui Hindustani me se ek rahis jon ki Rabuka ke sarkar me 1987 se 1992 talak rahis aur Minister of Indian Affairs rahii. 1994 se 1999 talak uske ek Senator banawa gais rahaa. Iske baad uske samband Fiji National Congress, Christian Democratic Party aur New Alliance Party se rahaa.

Category:Fiji ke Legislative Council ke member
Category:Fiji ke House of Representatives ke member
Category:Fiji ke Senate ke member
Category:National Federation Party ke member
Category:Alliance Party ke member
Category:Suva ke log